पाटलिपुत्र जंक्शन को बनाया जाएगा टर्मिनल ट्रेनों का होगा मेंटेनेंस
पहली जनवरी से दानापुर से खुलेगी संघमित्रा एक्सप्रेस
पाटलिपुत्रजंक्शन मॉडल स्टेशन बनेगा। जल्द ही इसे टर्मिनल के रूप में डेवलप किया जाएगा। कोचिंग कॉम्प्लेक्स भी बनेगा। इसके लिए टेंडर प्रक्रिया चल रही है। कोचिंग कॉम्प्लेक्स बनने से पाटलिपुत्र से ओरिजनेट टर्मिनेट होने वाली ट्रेनों का मेंटेनेंस होगा। एसी कोच, पैंट्री कार, एलएचबी कोच समेत साधारण कोचों के साथ पैसेंजर ट्रेनों की साफ-सफाई मरम्मत का काम भी होगा। पूर्व मध्य रेल के सीपीआरओ अरविंद कुमार रजक ने बताया कि इससे ट्रेनों के समय से परिचालन में सुविधा होगी। जैसे-जैसे पाटलिपुत्र जंक्शन पर सुविधाएं बढ़ेंगी, पटना जंक्शन पर दबाव कम होगा।
नईदिल्ली-गुवाहाटी राजधानी भी रुकेगी
जिसदिन दीघा ब्रिज चालू हो जाएगा, उसी दिन से 12423 नई दिल्ली-गुवाहाटी राजधानी समेत पांच ट्रेनें पाटलिपुत्र जंक्शन पर रुकने लगेंगी। राजधानी के अलावा नाॅर्थ ईस्ट एक्सप्रेस, गुवाहाटी संपर्क क्रांति एक्सप्रेस, गुवाहाटी-लोकमान्य तिलक एक्सप्रेस और सीमांचल एक्सप्रेस का यहां ठहराव होगा। इसका नोटिफिकेशन हो चुका है। सोनपुर से चलने वाली चार पैसेंजर ट्रेनों को पाटलिपुत्र तक विस्तारित करने और दो नई डेमू पैसेंजर चलाने का भी प्रस्ताव है। इन ट्रेनों का नोटिफिकेशन होना अभी बाकी है। फिलहाल यहां से पाटलिपुत्र-चंडीगढ़ एक्सप्रेस और पाटलिपुत्र-यशवंतपुर एक्सप्रेस का परिचालन हो रहा है।
पटना। एकजनवरी से संघमित्रा एक्सप्रेस पटना-पुणे एक्सप्रेस दानापुर स्टेशन, जबकि राजेंद्रनगर-लोकमान्य तिलक टर्मिनल एक्सप्रेस पाटलिपुत्र जंक्शन से खुलेगी। पहले संघमित्रा पटना-पुणे को पाटलिपुत्र जंक्शन से खोलने की अधिसूचना जारी की गई थी। लेकिन, फिलहाल वहां मेंटेनेंस साफ-सफाई की व्यवस्था नहीं होने के कारण रेल प्रशासन ने इन दोनों ट्रेनों को दानापुर शिफ्ट करने का फैसला किया है। सीपीआरओ अरविंद कुमार रजक के अनुसार भविष्य में इन दोनों ट्रेनों को पाटलिपुत्र से ही चलाया जाएगा। पटना जंक्शन का लोड कम करने के लिए कुछ ट्रेनों का टर्मिनल चेंज करने की योजना है। इसी के तहत इन तीन ट्रेनों को एक जनवरी से शिफ्ट किया जा रहा है। राजधानी संपूर्ण क्रांति समेत कुछ प्रमुख ट्रेनों को छोड़कर पश्चिम जाने वाली ट्रेनों को दानापुर या पाटलिपुत्र जंक्शन और पूरब जाने वाली ट्रेनों को राजेंद्रनगर शिफ्ट किया जाएगा।
येट्रेनें भी होंगी शिफ्ट
अभीदानापुर से चल रही पांच ट्रेनों को भी राजेंद्रनगर टर्मिनल शिफ्ट किया जाना है। इनमें दानापुर-न्यू जलपाईगुड़ी कैपिटल एक्सप्रेस, दानापुर-टाटा एक्सप्रेस, दानापुर-साहेबगंज इंटरसिटी, दानापुर-राजगीर इंटरसिटी और दानापुर-हावड़ा एक्सप्रेस शामिल हैं। इसके अलावा राजेंद्रनगर से चलने वाली लोकमान्य तिलक एक्सप्रेस, इंदौर एक्सप्रेस और पटना-कोटा एक्सप्रेस को दानापुर से चलाने की योजना है। फिलहाल चार ट्रेनों दानापुर-दुर्ग एक्सप्रेस दानापुर-जयनगर एक्सप्रेस को राजेंद्रनगर और आनंद विहार जनसाधारण एक्सप्रेस सिकंदराबाद सुपरफास्ट को राजेंद्रनगर पटना जंक्शन की जगह दानापुर स्टेशन से चलाया जा रहा है।
hin_Deva bho_Deva hin_Deva awa_Deva hin_Deva hin_Deva hin_Deva bho_Deva